open-index/open-wikipedia-markdown huggingface dataset:
Սփին-օֆֆ

**Սփին-օֆֆ** (), գեղարվեստական ստեղծագործություն (գիրք, ֆիլմ, համակարգչային կամ սեղանի խաղ, կոմիքս), որը այլ՝ արդեն գոյություն ունեցող ստեղծագործության ճյուղավորումն է և օգտագործում է դրա հայտնիությունը, ճանաչումը կամ առևտրային հաջողությունը տարբեր տարրերի օգտագործման հաշվին՝ կերպարների, իրադարձությունների կամ նրանց, ովքեր նախորդող ստեղծագործության մեջ երկրորդական դերեր էին կատարում։ Այլ կերպ ասած, սփին-օֆֆը հատուկ ուշադրություն է հատկացնում այն բանին, ինչը կենտրոնական չէր առաջնային ստեղծագործությունում։ Սփին-օֆֆների թողարկման ժամանակ ենթադրվում է, որ դրանք ընդունվելու են այն լսարանի կողմից, որն արդեն ծանոթ է կերպարների և իրավիճակային ասպեկտների հետ ավելի լավ, քան ընդհանրապես նոր ստեղծագործությունների։

Որպես կանոն՝ սփին-օֆֆի հիմնական տարբերությունը հասարակ շարունակությունից կամ փրիքվելից այն է, որ այստեղ հիմնական դերերում են լինում այն կերպարները, որոնք դրվագային կամ երկրորդական դերեր էին կատարում նախորդ ստեղծագործությունում։ Կարևոր է նշել սփին-օֆֆի տարբերությունը ռեմեյքից՝ ստեղծագործության նոր մեկնաբանումից, սակայն այլ շեշտավորումներով, տեխնիկայով և նույն սյուժեի զարգացման նոր պայմաններով։

## Սփին-օֆֆներ բնօրինակ ստեղծագործությունների նկատմամբ
Սփին-օֆֆի իրադարձությունները կարող են տեղի ունենալ տարբեր ժամանակում բնօրինակ ստեղծագործության ժամանակագրությունում․

* Կողմնակի ստեղծագործությունը կարող է հանդիսանալ բնօրինակ սյուժեի սիքվել այն դեպքում, երբ սփին-օֆֆի իրադարձություններն ավելի ուշ են տեղի ունենում։ Օրինակ․ «Ընկերներ» և «Ջոուի», «Ռոքի Բալբոա» և «Քրիդ»։
* Սփին-օֆֆը կարող է փրիքվել լինել, եթե այն պատմում է իրադարձությունների մասին, որոնք սկզբնական ստեղծագործության իրադարձություններից ավելի վաղ են տեղի ունեցել։ Օրինակ․ «Իքս մարդիկ» և «Իքս մարդիկ. Սկիզբ. Կուղխ», «Հավերժ Շրեկ» և «Կոշկավոր կատուն», «Հարրի Փոթերը և Փիլիսոփայական քարը» և «Ֆանտաստիկ գազաններ ու որտեղ գտնել դրանց»։
* Սփին-օֆֆը կարող է միդքվել լինել, եթե ստեղծագործությունների իրադարձությունները զուգահեռաբար են ընթանում։ Օրինակ․ «Համլետ» և «Ռոզենկրանցը և Գիլդենստերնը մահացած են», «Հերակլեսի զարմանալի ճանապարհորդություններ» և «Զենա․ Զինվորների թագուհի», «Նետ» և «Ֆլեշ»։
* Սփին-օֆֆը կարող է ինտերքվել լինել, եթե դրա իրադարձությունները տեղի են ունենում երկու բնօրինակ ստեղծագործությունների միջև։ Օրինակ․ «Վտարանդին-մեկ։ Աստղային պատերազմներ. Պատմություններ»։

## Օրինակներ
### Գրականությունում

### Կինեմատոգրաֆիայում և հեռուստատեսությունում

### Համակարգչային խաղերում

### Մեդիայում
Գոյություն ունի «Spinoff NASA» ասմագիրը, որը ամեն տարի հրապարակվում է ՆԱՍԱ-յի կողմից, որտեղ պատմվում է այն մասին, թե ինչ տեխնոլոգիաներ են օգտագործվել տիեզերային տարածքի ուսումասիրման համար, որոնք հիմա օգտագործվում են առօրյա կյանքում։

## Տես նաև
* Կամեո
* Սիքվել
* Փրիքվել

## Ծանոթագրություններ

## Արտաքին հղումներ
* Հեռուստասերիալներ՝ պարադոքսալ միաձուլումներ

Կատեգորիա:Հեռուստատեսային տերմինաբանություն
Կատեգորիա:Ֆիլմերի և վիդեոների տերմինաբանություն
AutoRuns

**AutoRuns**, անվճար ծրագիր, որը աշխատում է 32 և 64-բիթային Microsoft Windows օպերացիոն համակարգի վրա։ Ծրագիրը մշակվել է Sysinternals ընկերության կողմից, սակայն հետագայում այն գնվել Microsoft ընկերության կողմից։ Ծրագիրը ունակ է ղեկավարել այլ ծրագրերի, սերվիսների, մոդուլների և դրայվեռների ինքնաբեռնումը։

Autoruns-ը ցուցադրում է բացառապես ամեն ինչ, ինչը թողարկվում է համակարգի միանալու հետ մեկ տեղ։ Ցուցադրվում է ծրագրերը, բեռնվող մոդուլները, դրաիվեռները, համակարգային ծառայությունները, նշանակված առաջադրանքները, Winlogon։ Ծրագիրը կարող է ցուցադրել ցանկացած օբյեկտ, նրա թողարկման ճանապարհը և կարգավորումները, ինչպես նաև կարող է չեղարկել ինքնաթողարկումը։

Autoruns  կարող է որոնում կատարել ինչպես ամբողջ համակարգում, այնպես էլ նշված կատեգորիաներում։

Կա հնարավորություն ժամանակվոր կասեցնելու ինքնաբեռնում, սակայն դրա հետ մեկ տեղ այն պահպանում է կարգավորումները։

13-րդ տարբերակի թողարկման հետ մեկ տեղ հնարավորություն ավելացավ ստուգել ինքնաբեռնվող ֆայլերը ըստ հեշերի VirusTotal սերվիսում, դրա հետ մեկ տեղ անհայտ ֆայլերը կարելի է ուղարեկել անալիզի։

## Ծանոթագրություններ

## Արտաքին հղումներ
* AutoRuns-ի պաշտոնական կայքը
* 
* 
* Օգնություն

Կատեգորիա:Վինդոուզի ծրագրային ապահովում
Մարդկային դաս

«**Մարդկային դաս**» (; օգտագործվում է նաև «**Արտաժամյա**» () անվանումը), սպասվող հարավկորեական հեռուստասերիալ, որում գլխավոր դերեր են կատարելու Կիմ Դոնգ-հին, Յունգ Դա-բինը, Պակ Ջու-հենը և Նամ Յուն-սուն։ Այն թողարկվելու է 2020 թվականի ապրիլի 29-ին Նեթֆլիքսում։

## Սինոփսիս
Պատմությունը փառասեր ուսանողի մասին է, ով հանցագործություն է կատարում համալսարան ընդունվելու համար։

## Դերերում
### Գլխավոր

* Կիմ Դոնգ-հին որպես Օհ Ջի-սու՝ ուսանողը, ով հանցագործություն է գործում քոլեջի ուսման վարձը վճարելու համար
* Յունգ Դա-բինը որպես Սեո Մին-հի՝ սխալմամբ դառնում է Ջի-սուի հանցակիցը
* Պակ Ջու-հենը որպես Բե Գյու-ռի՝ Ջի-սուի ընկեր, ով օգնում է նրան գործել հանցագործությունը
* Նամ Յուն-սունը որպես Գի-տաե՝ Մին-հիի ընկեր և դպրոցի ամենահայտնի ուսանող

### Երկրորդական
* Չխվե Մին-սուն որպես Լի Վանգ-չոլ՝ օգնում է Օհ Ջի-սուին հանցագործություն գործել
* Պարկ Հեկ-կվոնը որպես Չո Ջին-վու՝ Ջի-սուի, Մին-հիի և Գյու-ռիի ուսուցիչ
* Կիմ Յեո-ցզինը որպես Լի Հե-գեն՝ ոստիկան, ոշ աշխատում է Կանանց և անչափահասների իրավունքների վարչությունում։

## Դրվագներ

## Արտադրություն
### Զարգացում
Հեռուստասերիալի հեղինակը Ջին Հան-սաեն է, ռեժիսորը՝ Կիմ Ջին-մինը («Շան և գայլի միջև ժամանակ», «Ճանապարհ Հ․1», «Փաստաբանն առանց օրենքի»), իսկ պրոդյուսերը՝ Studio 329-ը։ Սա միակ ընկերությունն է, որը պրոդյուսերավորել է ՅուԹյուբ պրեմիումի առաջին և միակ կորեական բնօրինակ սերիալը՝ «Թոփ մենեջմենթ»-ը։

### Նկարահանումներ
Նկարահանումներն ավարտվել են 2019 թվականի օգոստոսի 6-ին։

## Ծանոթագրություններ

## Արտաքին հղումներ
* «Մարդկային դաս» հեռուստասերիալը Նեթֆլիքսում

Կատեգորիա:2020 հեռուստասերիալներ
Կատեգորիա:Դրամա հեռուստասերիալներ
Կատեգորիա:Նեթֆլիքսի բնօրինակ ծրագրեր
Ֆորե (Բելգիա)

**Ֆորե**  (ֆրանսերեն  Forest;      ), Բելգիայի մայրաքաղաք Բրյուսելի 19 համայնքերից մեկն է։ Այն սահմանակից է Անդերլեխտին, Իքսելին, Ուկլին, Սեն-Ժիլին և Դրոգենբոսին ։

Համայնքը հայտնի է իր համերգասրահով ՝ Forest National / Vorst Nationaal : Համայնքում է տեղակայված նաև « Աուդի» ընկերության գործարաններից մեկը ինչպես նաև երկաթուղային մեծ պահեստ։

## Պատմություն
### Ֆրանկյան ծագում և միջնադարյան ժամանակաշրջան
Առաջին շինությունները կառուցվել են 7-րդ դարում, Սեն գետի վտակներից մեկի, Գելեյսբեկի ափին գտնվող անտառածածկ տարածքում։ Բնակավայրի առաջին եկեղեցին նվիրված է եղել Սուրբ Դիոնիսոս Արեոպագիտին ։

Աֆլիգեմի աբբաները ովքեր1105-ից կառավարում էին բնակավայրը հիմնում են Ֆորեի մենաստան աբբայությունը։ Ֆորեի առաջին աբբայապետը նշանակվում է 1239 թվականին։ 13-րդ դարում, Սուրբ Դենիսի հռոմեական ոճով կառուցված եկեղեցին վերակառուցվում է գոթական ոճով։

### 17-րդ դար մինչև այսօր
1764-ի մարտի 26-ին, հրդեհի հետևանքով ավերվում է բնակավայրի շենքերի մի մասը, ինչպես նաև մի շարք արվեստի գործեր։ Երեք տասնամյակ անց ՝ Ֆրանսիական հեղափոխությանը հաջորդած տարիներին, կրոնական համայնքը ցրվում է, միանձնուհիները ստիպված փախչում են, աբբայությանը պատկանող շինություններն էլ վաճառվում են։ Ֆորեի քաղաքապետարանը գնում է աբբայությունը 1964-ին և վերականգնողական աշխատանքներ իրականացնում։

## Տեսարժան վայրեր
* Սեն Դենիսի եկեղեցին և հարակից Սուրբ Ալենա մատուռը հռոմեական քանդակագործության եզակի նմուշներ։ Մոտակայքում գտնվող Բենեդիկտինի աբբայության շենքն այժմ մշակութային կենտրոնի է վերածված։ 
* 1925-ին կառուցված և 1938-ին հիմնադրված Արթ Դեկո քաղաքապետարանի շենքը գտնվում է հին պատմական կենտրոնի հարևանությամբ։ 
* Սբ. Օգոստինի եկեղեցին  
* Wiels ժամանակակից արվեստի կենտրոնը, որը տեղակայված է հին Wielemans-Ceuppens գարեջրատանը։ 
* Մի քանի կանաչ տարածքներ, ներառյալ Դուդենի պուրակն ու Ֆորեի պուրակը ։ 

Պատկեր:VorstAbdij1.JPG| Ֆորեի աբբայություն 
Պատկեր:VorstGemeentehuis.JPG| Արթ Դեկո քաղաքապետարանի շենքը 
Պատկեր:VorstAugustinuskerk.JPG| Սուրբ Օգոստինոս եկեղեցին 
Պատկեր:20171209 BRASS machinezaal 01 004.jpg| BRASS ՝ նախկին Wielemans-Ceuppens գարեջրի արտադրամասը 
Պատկեր:Parc Duden.jpg|Դուդենի պուրակը


## Մշակութային կյանք
*  Forest National (    ) համերգասրահը հայտնի է շոու բիզնեսի, արվեստի և մշակույթի աշխարհում, որպես միջազգային մշակութային իրադարձությունների գլխավոր վայրերից մեկը Եվրոպայում։ 
* Ֆորեի աբբայության պատմական հիմքի վրա սեպտեմբերին կազմակերպվում է եռօրյա միջնադարյան տոնակատարություն, որի ժամանակ մասնակիցները կրում են միջնադարյան հագուստներ՝ հանդես են գալիս որ ասպետներ, միջնադարյան զինվորներ։ Միջոցառման ժամանակ հշչում է միջնադարյան երաժշտություն և այցելուների կարողանում են համտեսել միջնադարյան խմիչք եւ ուտեստներ։

## Հայտնի մարդիկ
* Ստյուարտ Մերիլ, ամերիկացի գրող (1863–1915) 
* Ժան Դելվիլ, նկարիչ, գրող և օկուլտիստ (1867–1953) 
* Լուիզա Օչսե, քանդակագործ (1884-1944) 
* Paul Vanden Boeynants, քաղաքական գործիչ (1919–2001) 
* Ռայմոնդ Գյոթալս, ֆուտբոլի մարզիչ (1921–2004)

## Քույր քաղաքներ
* : Courbevoie

## Ծանոթագրություններ

## Արտաքին հղումներ
* Ֆորեի պաշտոնական կայք ՝ հոլանդերեն և ֆրանսերեն 
* Ֆորեի ազգային կայք ՝ հոլանդերեն և ֆրանսերեն

Կատեգորիա:Բելգիայի բնակավայրեր
Կատեգորիա:Բրյուսելի համայնքներ
FileMon

**FileMon**, անվճար ծրագիր, որը աշխատում է 32 և 64-բիթային Microsoft Windows օպերացիոն համակարգի վրա։ Ծրագիրը մշակվել է Sysinternals ընկերության կողմից, սակայն հետագայում այն գնվել Microsoft ընկերության կողմից։ Ծրագիրը իրենից ներկայացնում է հզոր գործիք, որը օգտագիրոջը թույլ է տալիս մոտիթորինգի ենթարկել և հետևել ողջ ֆայլային համակարգը, ինչպես նաև այն մանրամասն նկարագրում է իրադարձությունները իրական ժամանակում։

## Բնութագիր
FileMon-ը հետևում և հսկում է Microsoft Windows օպերացիոն համակարգի ողջ ֆայլային համակարգը, ինչպես նաև ցուցադրում է ողջ բոլոր գործող պրոցեսները։

Ծրագրի շնորհիվ օգտատերը հեշտորեն կարող է տեսենել, ինչպիսի ծրագրեր և դինամիկ գրադարաններ են աշխատում, ինչպես նաև ուղղել որոշ սխալներ։ Բացի դա Filemon ոչ միայն ցուցադրում կա իրադարձությունների մատյանը և փոփոխությունները, այնև այն հաղորդում է ֆայլերի կամ կատալոգների ջնջման, բացման, ընթերցամն մասին։ Այս հնարավորության շնորհիվ կարելի է հայտնաբերել լրտեսներին և հետևել նրանց գործողությունների զարգացմանը։

Սակայն այսքանով ծրագրի գործողությունների ցանկը չի ավարտվում։ Ծրագրի տեխնիական հնարավորությունների մեջ է մտնում որոնման հնարավորությունը, ստացված արդյունքների պահպանումը և օպերացիոն համակարգը հետևելու համար նախատեսված ֆիլտրերիր տեղադրումը։

Այն բանից հետո ինչ Microsoft-ը գնեց Sysinternals ծրագրային ապահովումները, ծրագիրը դադարեց զարգանալ։ Նրա տեխնիկական հնարավորությունը փոխանցվեցին Process Monitor ծրագրին։

## Տես նաև
* Sysinternals
* Process Monitor
* Process Hacker

## Ծանոթագրություններ

## Գրականություն
* *Windows developer power tools* By James Avery, Jim Holmes. O’Reilly, 2006—1263 pages. ISBN 0-596-52754-3 https://books.google.com/books?id=5ISfkblE9AUC&pg=PA767&dq=FileMon&hl=en&ei=2kaRTLHiLJLEOLfD3eYM&sa=X&oi=book_result&ct=result&resnum=5&ved=0CDkQ6AEwBA#v=onepage&q=FileMon&f=false

## Արտաքին հղումներ
* FileMon-ի պաշտոնական կայք
* 
* 

Կատեգորիա:Վինդոուզի ծրագրային ապահովում
Բռնցքամարտի Ասիայի առաջնություն 2019

**Բռնցքամարտի Ասիայի առաջնություն 2019**, անցկացվել է 2019 թվականի ապրիլի 16-ից ապրիլի 27-ը Թաիլանդի մայրաքաղաք Բանգկոկում։ Առաջին անգամ Ասիայի առաջնությունների պատմության ընթացքում տղամարդկանց և կանանց մրցապայքարը անցկացվում էր միասին։ Խաղարկվում էր մեդալներ 10 քաշային կարգերում։ Առաջնությանը մասնակցում էր 304 մարզիկ Ասիայի 34 երկրներից․ 112 կին և 192 տղամարդ։

## Տղամարդիկ

## Կանայք

## Ընդհանուր հաշվարկ

## Ծանոթագրություններ

## Արտաքին հղումներ
* Asian Championships 2019

Կատեգորիա:2019 ապրիլի իրադարձություններ
Կատեգորիա:2019 բռնցքամարտում
Կատեգորիա:Բռնցքամարտի Ասիայի առաջնություններ
Watermelon Sugar

**Watermelon Sugar**, անգլիացի երգիչ և երգերի հեղինակ Հարի Սթայլզի երգը, որը թողարկվել է 2019 թվականի նոյեմբերի 16-ին Erskine և Columbia Records լեյբլներում, որպես նրա երկրորդ` «Fine Line» ստուդիական ալբոմի գովազդային սինգլ։ 2020 թվականի մայիսի 15-ին այն թողարկվել է, որպես ալբոմի չորրորդ սինգլ։

## Երաժշտություն և տեքստ
«Watermelon Sugar»-ը 70-ականների ֆանկից ներշնչված փոփ, ինդի փոփ և ռոք երգ է, որը ներառում է սոուլի տարրեր։ Երգի մեջ օգտագործվում է «միրգ և ամառ» մետաֆորը՝ սեռական ընդհարումը նկարագրելու համար։

## Կենդանի կատարում
Սթայլզն առաջին անգամ այս երգը կատարել է «Saturday Night Live»-ի ժամանակ 2019 թվականի նոյեմբերի 16-ին և «Ավելի ուշ... Ջուլս Հոլանդի հետ» շոուի ժամանակ 2019 թվականի նոյեմբերի 21-ին։

## Երաժշտական տեսահոլովակ
Երգի պաշտոնական երաժշտական տեսահոլովակը նկարահանվել է 2020 թվականի հունվարի 30-ին Մալիբուում։ Թողարկվել է 2020 թվականի մայիսի 18-ին։

## Չարթեր

### Շաբաթական չարթեր

### Monthly charts

### Տարեկան չարթեր

## Հավաստագրումներ

## Թողարկման պատմություն

## Ծանոթագրություններ

Կատեգորիա:2019 երգեր
Կատեգորիա:Billboard Hot 100 գլխավորած սինգլներ
Կատեգորիա:Հարի Սթայլզի երգեր
Դովլաթյան

** Դովլաթյան**, հայկական ազգանուն։

## Ազգանունը կրողներ
* Ալբերտ Արամի Դովլաթյան (ծնվ․ 1946), բժիշկ։
* Իսահակ Իվանի (Հովհաննեսի) Դովլաթյան (1887-1938), հեղափոխական, կուսակցական գործիչ։
* Միքայել Ֆրունզեի Դովլաթյան (ծնվ․ 1958), ռեժիսոր, դերասան։ 
* Նարինե Դովլաթյան (ծնվ․ 1991), դերասանուհի, երգչուհի։ 
* Վռամ Վաղինակի Դովլաթյան (1923-2005), քիմիկոս-օրգանիկ։
* Ֆրունզե Վաղինակի Դովլաթյան (1927-1997), կինոռեժիսոր, սցենարիստ, դերասան։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Արաբերեն հիմքով ազգանուններ
Կատեգորիա:Յան վերջածանցով ազգանուններ
Կատեգորիա:Անձնանվանական հիմքով ազգանուններ
Էմմի Դամերիուս-Քյոնեն

**Էմմի Դամերիուս-Քյոնեն** ( ), գերմանացի քաղաքական գործիչ, Գերմանիայի Կոմունիստական կուսակցության անդամ։

## Կենսագրություն
Էմմին ծնվել է 1903 թվականի մարտի 15-ին։ Ավարտել է պետական դպրոցը և երկուսուկես տարի սովորել  երեկոյան առևտրային դպրոցում։ Աշխատել է տպարանում և մի քանի հրատարակչություններում։ Մինչև 1923 թվականը նա մասնակցում էր բնապահպանական և պացիֆիստական կազմակերպությունների աշխատանքներին։ 1923 թվականին միացել է Գերմանիայի կոմունիստական երիտասարդական լիգային, իսկ 1924 թվականին՝ Գերմանիայի կոմունիստական կուսակցությանը։ 1922 թվականից մինչև 1927 թվականը ամուսնացած էր ռեժիսոր Հելմուտ Դամերիուսի հետ. նրանց երեխան մահացել է վաղ տարիքում։

Մինչև 1934 թվականը Էմմի Դամերիուսը աշխատում էր հիմնականում կամավոր հիմունքներով Բեռլինի և Բրանդենբուրգի KKE շրջանի գրասենյակում և ղեկավարում էր կանանց գործերի բաժինը։ 1934 թվականին Դամերիուսը աշխատել է Կոմունիստական միջազգային կազմակերպության կանանց քարտուղարությունում, 1935-1936 թվականներին սովորել է Մոսկվայի Արևմուտքի ազգային փոքրամասնությունների կոմունիստական համալսարանում՝ Էմմի Դուբլին կեղծանունով։ Համալսարանի լուծարումից հետո 1936 թվականին աշխատել է Պրահայի, Ցյուրիխի և Փարիզի ՔՊԳ-ի ղեկավարությունում։ 1939 թվականին հունվարին արտագաղթել է Անգլիա։ Աշխատել է Լոնդոնում, 1943 թվականին դարձել է Լոնդոնի Ազատ գերմանական շարժման հիմնադիրներից։ 1940 թվականից մինչև 1941 թվականը եղել է Մեն կղզում։

1945 թվականի դեկտեմբերին Վիլհելմ Կայնենի հետ միասին վերադարձել է Գերմանիա։ Աշխատել է Հալլում և Դրեզդենում որպես խմբագիր, ներգրավվել է քաղաքային մակարդակի կանանց հանձնաժողովների ստեղծման գործում։ 1946 թվականից Սաքսոնիայի կանանց կոմիտեի երկրորդ նախագահն էր։

Էմմի Դամերիուս-Քյոնենը որոշիչ դեր է խաղացել Գերմանիայի Ժողովրդավարական կանանց միության նախապատրաստական հանձնաժողովի կազմում։ 1947 թվականի մարտի 7-ից 9-ը Բեռլինի Ադմիրալսպալաստում տեղի ունեցած Գերմանիայի կանանց համաշխարհային կոնգրեսի ժամանակ Էմմի Դամերիուս-Քյոնենը հանդես է եկել միջազգային հարցերի վերաբերյալ հիմնական զեկույցով և ընտրվել է կանանց նոր կազմակերպության նախագահի չորս տեղակալներից մեկը։ 1948 թվականի ապրիլին ընտրվել է Գերմանիայի Դեմոկրատական կանանց միության նախագահ։ Միջազգային աշխատանքի կուտակված փորձը նպաստել է Էմմի ղեկավարած կանանց կազմակերպության միջազգային ճանաչմանը և դրա ընդգրկմանը Կանանց միջազգային ժողովրդավարական ֆեդերացիայում։

Երկարատև հիվանդությունից հետո Էմմի Դամերիուս-Քյոնենն աշխատել է որպես խմբագիր, կադրերի բաժնի ղեկավար և գլխավոր խմբագրի տեղակալ 1950-1958 թվականներին Բեռլինում գտնվող Verlag Die Wirtschaft հրատարակչությունում։ 1958 թվականից հետո աշխատել է որպես ազատ լրագրող և օգնել է ամուսնուն։

Թաղված է Բեռլինի Ֆրիդրիխսֆելդի կենտրոնական գերեզմանատանը։

## Ծանոթագրություններ

## Արտաքին հղումներ
* Կենսագրություն 

Կատեգորիա:1903 ծնունդներ
Կատեգորիա:1987 մահեր
Կատեգորիա:Գերմանացի լրագրողներ
Կատեգորիա:Գերմանացի ֆեմինիստներ
Կատեգորիա:Գերմանիայի կին քաղաքական գործիչներ
Կատեգորիա:Գերմանիայի քաղաքական գործիչներ
Կատեգորիա:Կոմինտերնի գործիչներ
Կատեգորիա:Մայիսի 21 մահեր
Կատեգորիա:Մարտի 15 ծնունդներ
Կատեգորիա:Գերմանացի հուշագիրներ
Էմմա Իհրեր

**Էմմա Իհրեր** ( ), գերմանացի քաղաքական գործիչ և արհմիութենական շարժման ակտիվիստ։

## Կենսագրություն

Կոշկակարի դուստր է։ Էմման, ամուսնացել է դեղագործ Էմմանուել Իհրերի հետ, որն իրենից 22 տարի մեծ էր և տեղափոխվել է Բեռլին։ 1881 թվականին Բեռլինում սոցիալիստուհին և ֆեմինիստուհին հիմնադրել է «Կանանց աշխատավորներին օգնություն ցուցաբերող կանանց միությունը»։ 1885 թվականին Մարիա Հոֆմանի, Պաուլինա Սթեգմանի և Գերտրուդ Գիյում-Շաակի հետ միասին ստեղծել է «Աշխատավորների շահերի պաշտպանության միություն», միությունը ապահովում էր անվճար իրավաբանական և բժշկական աջակցություն։ Մեկ տարի անց ոստիկանությունը լուծարել է ավելի քան հազար անդամ ունեցող կազմակերպությունը։

1887 թվականին Էմմայի ամուսինը աշխատանքի անցավ Ֆելտենում գտնվող դեղատանը, որտեղ ընտանիքը բնակվում էր մինչև 1894 թվականը։ Կնոջ քաղաքական գործունեության համար Էմանուել Իհրերը զրկվել է լիցենզիայից և ստիպված է եղել վաճառել դեղատունը։ Ընտանիքը տեղափոխվել է Բեռլին։

1889 թվականին Կլարա Ցետկինի հետ Էմման դարձել Է Փարիզում սոցիալիստների միջազգային կոնգրեսի պատվիրակը։ 1890 թվականին նա դարձել է առաջին կինը, որն ընտրվել է գերմանական արհմիությունների գլխավոր կոմիտե։ 1891 թվականին հունվարից Էմման հրատարակել է «Աշխատող» շաբաթաթերթը, 1892 թվականից՝ «Հավասարությունը»։

Էմմա Իհրերի անունը կրում են Բեռլինի Լիխտենբերգ և Ֆելտենի շրջանի փողոցները։

## Ծանոթագրություններ

## Գրականություն
* Claudia von Gélieu: *Sie kannte nicht den Ehrgeiz, der an erster Stelle stehen will.* *Emma Ihrer (1857-1911) zum 150:* *Գեբուրստագ* In: *JahrBuch für Forschungen zur Geschichte der Arbeiterbewegung*, Heft III / 2007, S. 92-104, Berlin, 

## Արտաքին հղումներ
* Կենսագրություն 

Կատեգորիա:Գերմանացի ֆեմինիստներ
Կատեգորիա:Գերմանիայի կին քաղաքական գործիչներ
Կատեգորիա:Բեռլին քաղաքում մահացածներ
Կատեգորիա:1911 մահեր
Կատեգորիա:Հունվարի 8 մահեր
Կատեգորիա:1857 ծնունդներ
Կատեգորիա:Հունվարի 3 ծնունդներ
Նեջլա Քելեք

**Նեջլա Քելեք** ( ), գերմանացի սոցիոլոգ և թուրքական ծագմամբ թուրքագետ։

## Կենսագրություն
Նեջլան Թուրքիայում էթնիկ փոքրամասնությանը պատկանող չերքեզների ընտանիքից է։ 1968 թվականին ամբողջ ընտանիքը տեղափոխվել է Գերմանիա։ Նա հեռացել է պահպանողական ընտանիքից։ Պատրաստվել է ինժեներ դառնալ, այնուհետև սովորել է Համբուրգում տնտեսագիտություն և սոցիոլոգիա։ Աշխատել է Համբուրգի տուրիստական գործակալությունում և Վիսբադենի ինժեներական ձեռնարկությունում։ Ուսումնասիրել է Գերմանիայում թուրքերի ներգաղթի և հարմարվելու գործընթացները, դրանց ձևավորումը և այլն։ 2001 թվականին Գրայֆսվալդի համալսարանում դոկտորական ատենախոսություն է պաշտպանել իսլամական կանանց մեծացման գործընթացների, թուրքական ծագում ունեցող դպրոցականների ընտանեկան և հասարակական կյանքում կրոնականության նշանակության մասին, թողարկել է դրա հիման վրա գրված «Իսլամը առօրյա կյանքում» գիրքը (2002)։

## Գրքեր

* 2002. Իսլամը առօրյա կյանքում / *Islam im Alltag.* *Islamische Religiosität und ihre Bedeutung in der Lebenswelt von Schülerinnen und Schülern türkischer Herkunft.* Waxmann, Münster 
* 2005. Ներմուծված հարսնացու / *fremde Braut.* *Ein Bericht aus dem Inneren des türkischen Lebens- ը Deutschland- ում:* Kiepenheuer & Witsch, Köln
* 2006: Լքված որդիներն / *Die verlorenen Söhne:* *Plädoyer für die Befreiung des türkisch-muslimischen Mannes.* Kiepenheuer & Witsch, Köln 
* 2008. Դառը քաղցր հայրենիք/ *Bittersüße Heimat.* *Bericht aus dem Inneren der Türkei* . Kiepenheuer & Witsch, Köln 
* 2010. Ճ*անապարհորդություն* դեպի դրախտ /*Himmelsreise.* *Mein Streit mit den Wächtern des Islam* . Kiepenheuer & Witsch, Köln
* 2012. Մշակույթների *քաոս* / *Chaos der Kulturen: Die Debatte um Islam und Integration* . Kiepenheuer & Witsch, Köln 
## Ծանոթագրություններ

Կատեգորիա:Գերմանացի ֆեմինիստներ
Կատեգորիա:Թուրք ֆեմինիստներ
Կատեգորիա:Գերմանացի սոցիոլոգներ
Կատեգորիա:Ստամբուլ քաղաքում ծնվածներ
Կատեգորիա:Ապրող անձինք
Կատեգորիա:1957 ծնունդներ
Կատեգորիա:Դեկտեմբերի 31 ծնունդներ
Պետրա Քելլի

**Պետրա Կարին Քելլի** ( , ), գերմանացի քաղաքական գործիչ, խաղաղության համար պայքարի ակտիվիստ և Կանաչների կուսակցության հիմնադիրներից մեկը։

## Կենսագրություն
Պետրա Կարին Լեհմանը ծնվել է Բավարիայի Գյունցբուրգ քաղաքում։ Հայրը լքել է ընտանիքը, երբ նա յոթ տարեկան էր։ Մայրն աշխատում էր ամբողջ օրը, ուստի տատն է մեծացրել Պետրային։ Այն բանից հետո, երբ մայրը ամուսնացել է ամերիկացի սպա Ջոն Է. Քելլիի հետ, ազգանունը փոխվել է Քելլիի։ Ընտանիքը տեղափոխվել է 1960 թվականին Միացյալ Նահանգներ։ 1966 թվականից մինչև 1970 թվականը Քելլին սովորել է քաղաքագիտություն և միջազգային քաղաքականություն Վաշինգտոնի ամերիկյան համալսարանում։ Մարտին Լյութեր Քինգով հիացած՝ մասնակցել է 1968 թվականի նախագահական ընտրություններում Ռոբերտ Քենեդիի և Հյուբերտ Համֆրիի քարոզարշավներին։

Աշխատելով Եվրահանձնաժողովում (Բրյուսել, Բելգիա, 1971 թվականից մինչև 1983 թվականը)՝  մասնակցել է խաղաղության և բնապահպանական բազմաթիվ արշավների Գերմանիայում և այլ երկրներում։

1979 թվականին մասնակցել է Կանաչների կուսակցության ստեղծմանը։

1992 թվականին նրան գնդակահարել է իր գործընկեր Գերթ Բաստիան, որը դրանից հետո ինքնասպան է եղել։
[մինի|Քելլին և [Օտտո Շիլին 1983 թվականի Արևմտյան Գերմանիայի դաշնային ընտրություններից հետո ]]

## Ծանոթագրություններ

Կատեգորիա:1947 ծնունդներ
Կատեգորիա:1992 մահեր
Կատեգորիա:Բոնն քաղաքում մահացածներ
Կատեգորիա:Գերմանացի ֆեմինիստներ
Կատեգորիա:Գերմանիայի կին քաղաքական գործիչներ
Կատեգորիա:Հոկտեմբերի 1 մահեր
Կատեգորիա:Նոյեմբերի 29 ծնունդներ
Կատեգորիա:Կուսակցության հիմնադիրներ
Կատեգորիա:Գերմանացի կին ակտիվիստներ
Կատեգորիա:Բնապահպաններ
Մարիա Գանկել

**Մարիա Գանկել** ( ), էսպերանտո լեզվով գրող առաջին բանաստեղծուհին:

## Կենսագրություն
Մարիա Գանկելը 61 տարեկանում սովորել է Էսպերանտո լեզուն, որից հետո ակտիվորեն միացել է էսպերանտո շարժմանը։ 1908 թվականին Դրեզդենում դարձել է Էսպերանտիստների համաշխարհային կոնգրեսի համահեղինակ։ 1909 թվականին Բարսելոնայում հաջորդ էսպերանտոյի Համաշխարհային համագումարի շրջանակներում անցկացվող գրական մրցույթում նրան շնորհվել է առաջին մրցանակը «Սիրո խորհրդանիշ» բանաստեղծության համար (*La simbolo de l'amo*): Ապագայում, գրական գործունեությունից բացի, Գանկելը ղեկավարել է Դրեզդեն էսպերանտո ակումբը մինչև իր մահը։ Նաև 1911 թվականին կազմակերպել է էսպերանտո գրողների միությունը։

## Ստեղծագործություն
Գանկելը իր բանաստեղծություններում արտահայտում էր նախապատերազմյան ժամանակաշրջանում էսպերանտիզմի իդեալական հակումները։ Նրա ստեղծագործությունների հիմնական հավաքածուն բանաստեղծությունների և «*Ավազահատիկ*» պատմվածքների ժողովածու էր (*Sableroj*, 1911).:

## Ծանոթագրություններ

## Գրականություն
*  Архивная копия от 6 февраля 2012 на Wayback Machine
* .

## Արտաքին հղումներ
* Մարիա Գանկել էսպերանտոյի հանրագիտարանում   
* Մարիա Գանկելի մանրամասն կենսագրությունը     

Կատեգորիա:1844 ծնունդներ
Կատեգորիա:1929 մահեր
Կատեգորիա:Անձինք այբբենական կարգով
Կատեգորիա:Բանաստեղծներ այբբենական կարգով
Կատեգորիա:Գերմանացի բանաստեղծուհիներ
Կատեգորիա:Գերմանացի սուֆրաժիստներ
Կատեգորիա:Գերմանացի ֆեմինիստներ
Կատեգորիա:Դեկտեմբերի 15 մահեր
Կատեգորիա:Փետրվարի 2 ծնունդներ
Կատեգորիա:Գերմանացի գրողներ
Շրջուի եկեղեցի

**Շրջուի եկեղեցի**, հայկական առաքելական ավերված եկեղեցի ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Որդուարի շրջանի Շրջու գյուղի հյուսիս-արևելյան լեռնալանջի փեշին։

## Պատմություն

Գտնվում էր պատմական Մեծ Հայքի Վասպուրական նահանգի Գողթն գավառում։ 1680 թվականի եկեղեցին վերանորոգվել էր Յովսեփի կողմից։

1730 թվականի Մարգար գրչի ձեռագրերից մեկի հիշատակարանում նշված էր Սուրբ Թովմա վանքի միաբանական դասի անդամների անունները, որոնց թվում՝ «*Աղեքսանդր վարդապետն Շրջուացին*»։

## Ճարտարապետություն

Եկեղեցին կառուցվել էր 13-րդ դարում և գտնվում էր Շրջու գյուղի հյուսիս-արևելյան լեռնալանջի փեշին։ Առաջին անգամ հիշատակվում է 1680 թվականին։ Եկեղեցու Ճարտարապետը անհայտ է, ինչպես նաև պատվիրատուն և մեկենասը։ Եկեղեցին եռանավ բազիլիկայի  հորինվածք ուներ։ Որպես շինանյութ օգտագործվել էր սրբատաշ բազալտ և տեղական քար։ Ուներ չորս մույթեր։ Միակ մուտքը արևմտյան կողմից էր և բացվում էր գավիթ-սրահի մեջ։

Խորանը հնգանիստ կազմություն ուներ, որի երկու կողմերում ուներ ավանդատներ։ Խորանի, ավանդատների և շինության այլ մասերում կային թաքստոցներ։ Եկեղեցու ավանդատները և խորանը լուսավորվում էին մեկական նեղ լուսամուտներով։ Աղոթասրահը լուսավորվում էր հարավային որմի համանման երեք և արևմտյան ճակատի մեկ մեծ և երկու նեղ լուսամուտներով։ Հյուսիսային որմում լուսամուտ չկար, որը պայմանավորված էր եկեղեցու թեքադիր վայրում կառուցվելու հանգամանքով։ Բեմի հատվածում կար ագուցված արձանագիր խաչքար։

### Գավիթ-սրահ

Արևմտյան ճակատին կից ունեցել էր գավիթ-սրահ։ Գրավում էր եկեղեցու արևմտյան ճակատ ամբողջությամբ։ Չորս մույթերի կառուցվածք ուներ։ Հյուսիսային և հարավային ճակատները կամարակապ բացվածքներով բաց էին։ Արևմտյան ճակատի չորս մույթերի կամարները նստած էին եկեղեցու արևմտյան որմի տրոմպների վրա։

### Պարիսպ և օժանդակ շինություններ

Եկեղեցու տարածքը շրջապատված էր պարսպով։ Ներսի հատվածում ունեցել էր բնակաելի և օգտագործման շինություններ։

## Տես նաև

* Որդուարի շրջան
* Վասպուրական
* Շրջու (գյուղ)

## Գրականություն

* Այվազյան Արգամ, «Նախիջևանի հայկական ճարտարապետության հուշարձաններ», Երևան, 1981.
* Այվազյան, Արգամ (1980) Մեսրոպավանի, Շրջուի,Ողոհիի և Նորակերտի ճարտարապետական հուշարձանները. Էջմիածին. Պաշտօնական ամսագիր Հայրապետական Աթոռոյ Ս. Էջմիածնի, ԼԷ (Բ-Գ). pp.&nbsp;93–94.

## Ծանոթագրություններ

Կատեգորիա:Օրդուբադի շրջանի վանքեր և եկեղեցիներ
ք
ք
Կատեգորիա:Եկեղեցիներ այբբենական կարգով
Կատեգորիա:Ադրբեջանում ոչնչացված հայկական հուշարձաններ
Սուրբ Ստեփանոս եկեղեցի (Ողոհի)

**Սուրբ Ստեփանոս եկեղեցի**, հայկական առաքելական ավերված եկեղեցի ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Որդուարի շրջանի Ողոհի գյուղի կենտրոնական մասում։

## Պատմություն

Գտնվում էր պատմական Մեծ Հայքի Վասպուրական նահանգի Գողթն գավառում։ 17-րդ դարում եկեղեցին վերանորոգվել էր Յովսեփի կողմից։ Հետագա վերանորոգումը տեղի է ունեցել 1906 թվականին, որի մասին վկայվում էր մուտքի կամարից վերև տեղադրված փոքրիկ խաչքարի վիմական արձանագրությունը։

## Ճարտարապետություն

Եկեղեցին կառուցվել էր 13-րդ դարում և գտնվում էր Ողոհի գյուղի կենտրոնական մասում։ Եկեղեցու Ճարտարապետը անհայտ է, ինչպես նաև պատվիրատուն և մեկենասը։ Եկեղեցին եռանավ բազիլիկայի  հորինվածք ուներ։ 1930-ական թվականներին գմբեթը փլուզվել է։ Վնասվել էր հարավային ավանդատան, աղոթասրահի ծածկի մի մասը։

Եկեղեցին թե ներսից և արտաքինից անշուք էր։ Միակ մուտքը արևմտյան կողմից։ Որմնանկարներ, զարդաքանդակներ և պատկերաքանդակներ չի ունեցել։

## Տես նաև

* Որդուարի շրջան
* Վասպուրական
* Ողոհի
* Աղահեցիկի Սուրբ Խաչ վանք (Ողոհի)

## Գրականություն

* Այվազյան Արգամ, «Նախիջևանի հայկական ճարտարապետության հուշարձաններ», Երևան, 1981.
* Այվազյան, Արգամ (1980) Մեսրոպավանի, Շրջուի,Ողոհիի և Նորակերտի ճարտարապետական հուշարձանները. Էջմիածին. Պաշտօնական ամսագիր Հայրապետական Աթոռոյ Ս. Էջմիածնի, ԼԷ (Բ-Գ). pp.&nbsp;93–94.

## Ծանոթագրություններ

Կատեգորիա:Օրդուբադի շրջանի վանքեր և եկեղեցիներ
ք
ք
Կատեգորիա:Եկեղեցիներ այբբենական կարգով
Կատեգորիա:Ադրբեջանում ոչնչացված հայկական հուշարձաններ
Աղահեցիկի Սուրբ Խաչ վանք

**Սուրբ Խաչ եկեղեցի** (հայտնի է նաև **Սուրբ Հռիփսիմե վանք** անվանումով), հայկական առաքելական ավերված վանական համալիր ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Որդուարի շրջանի Ողոհի գյուղի հյուսիսարևմտյան մասում։

## Պատմություն

Գտնվում էր պատմական Մեծ Հայքի Վասպուրական նահանգի Գողթն գավառում։ Վանքի կալվածատիրական վիմական արձանագրությունը վանքի ավերվելուց հետո տեղափոխվել էր Սուրբ Ստեփանոս եկեղեցի։ Վերջինս կազմված էր 14 տողից, քանդակված էր մետ 0.45 մետր լայնության և 0.7 մետր բարձություն ունեցող մի քարի վրա։

## Ճարտարապետություն

Եկեղեցին կառուցվել էր 14-րդ դարում և գտնվում էր Ողոհի գյուղի հյուսիսարևմտյան մասում։ Եկեղեցու Ճարտարապետը անհայտ է, ինչպես նաև պատվիրատուն և մեկենասը։ Եկեղեցին  հորինվածքը նույնպես անհայտ է։

### Պարիսպ և օժանդակ շինություններ

Եկեղեցու շուրջը գոյություն է ունեցել վանքապատկան շինություններ և պարիսպ։

### Այլ տեղեկատվություն

Վանքի ավերվելուց հետո տեղացիները ավերակների վրա մատուռ էին կառուցել։

## Տես նաև

* Որդուարի շրջան
* Վասպուրական
* Ողոհի
* Սուրբ Ստեփանոս եկեղեցի (Ողոհի)

## Գրականություն

* Այվազյան Արգամ, «Նախիջևանի հայկական ճարտարապետության հուշարձաններ», Երևան, 1981.
* Այվազյան, Արգամ (1980) Մեսրոպավանի, Շրջուի,Ողոհիի և Նորակերտի ճարտարապետական հուշարձանները. Էջմիածին. Պաշտօնական ամսագիր Հայրապետական Աթոռոյ Ս. Էջմիածնի, ԼԷ (Բ-Գ). pp.&nbsp;93–94.

## Ծանոթագրություններ

Կատեգորիա:Օրդուբադի շրջանի վանքեր և եկեղեցիներ
ք
Կատեգորիա:Ադրբեջանում ոչնչացված հայկական հուշարձաններ
Կատեգորիա:Վանքեր այբբենական կարգով
Թարգմանչաց վանք (Նորակերտ)

**Թարգմանչաց վանք**, հայկական առաքելական ավերված վանական համալիր ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Որդուարի շրջանի Նորակերտ գյուղի կենտրոնական մասում, հարթ տարածության վրա։ Վանքն ավերվել է 1997-2006թթ ընկած ժամանակահատվածում։

## Պատմություն
Գտնվում էր պատմական Մեծ Հայքի Վասպուրական նահանգի Գողթն գավառում։ Վերանորոգվել էր 18-րդ դարում։

## Ճարտարապետություն
Եկեղեցին կառուցվել էր 1662 թվականին և գտնվում էր Նորակերտ գյուղի կենտրոնական մասում, հարթ  տարածության վրա։ Եկեղեցու Ճարտարապետը անհայտ է, ինչպես նաև պատվիրատուն և մեկենասը։ Եկեղեցին  քառամույթ եռանավ բազիլիկայի հորինվածք ուներ։ Կառուցված էր սրբատաշ և կիսամշակ բազալտից։ Կառուցող Եսայի վարդապետն էր։

Հորինվածքը բաղկացած էր արևելյան կողմում գտնվող կիսաշրջանաձև խորանից, զույգ ավանդատներից և աղոթասրահից։ Աղոթասրահի չորս քառակուսի կտրվածքով մույթերով եկեղեցին բաժանվել էր երեք նավ։ Միակ մուտքը արևմտյան կողմից էր։ Զարդաքանդակներ, պատկերաքանդակներ և որմնանկարներ չի ունեցել։

Եկեղեցու խորանը և ավանդատները լուսավորվում էին արևելյան որմի մեկական նեղ սլաքաձև լուսամուտներով, իսկ աղորասրահը՝ հյուսիսային և հարավային որմերի նույնանման երեքական լուսամուտներով և արևմտյան ճակատում, մուտքից վերև բացված մեկ լուսամուտով։ Եկեղեցում առանձնակի հետաքրքրություն էր ներկայացնում նրա խորանը, որի հատակը համահավասար էր աղոթասրահի հատակին։

Ինչպես ներքին տարածությունը, այնպես էլ արտաքին հարդարանքը զուսպ էր։ 17-րդ դարի վերանորոգման ժամանակ հյուսիսային և հարավային ավանդատների բարավորներին ագուցվել էր մեկական քանդակազարդ խաչքար։ Խաչքարերը ունեին 1.5 մետր բարձրություն և 0.8 մետր լայնություն, որոնց վրա կային հնաոճ խաչաքանդակներ։ Խաչքարերից մեկը նվիրված էր «*պարոն Լսինին*»

### Պարիսպ և օժանդակ շինություններ
Եկեղեցու շուրջը գոյություն է ունեցել վանքապատկան շինություններ և պարիսպ։

## Տես նաև
* Որդուարի շրջան
* Վասպուրական
* Նորակերտ

## Գրականություն
* Այվազյան Արգամ, «Նախիջևանի հայկական ճարտարապետության հուշարձաններ», Երևան, 1981.
* Այվազյան, Արգամ (1980) Մեսրոպավանի, Շրջուի,Ողոհիի և Նորակերտի ճարտարապետական հուշարձանները. Էջմիածին. Պաշտօնական ամսագիր Հայրապետական Աթոռոյ Ս. Էջմիածնի, ԼԷ (Բ-Գ). pp.&nbsp;93–94.

## Ծանոթագրություններ

ք
Կատեգորիա:Ադրբեջանում ոչնչացված հայկական հուշարձաններ
Կատեգորիա:Վանքեր այբբենական կարգով
Կատեգորիա:Օրդուբադի շրջանի վանքեր և եկեղեցիներ
Երկիր ավետյաց (ֆիլմ, 1975)

**Երկիր ավետյաց** (), լեհական ֆիլմ-դրամա, որ 1974 թվականին նկարահանել է ժամանակակից լեհ նշանավոր կինոռեժիսոր Անջեյ Վայդան Նոբելյան մրցանակի դափնեկիր լեհ գրող Վլադիսլավ Ռեյմոնտի նույնանուն վեպի հիման վրա (վերնագիրն ունի հեգնական երանգ)։ Գործողությունները ծավալվում են 19-րդ դարի 80-ական թվականներին, արդյունաբերական Լոձ քաղաքում, դեռևս հում կապիտալիզմի պայմաններում։ Երեք ընկեր՝ լեհ շլյախտիչի զավակ Կարոլ Բորովեցկին (Դանիել Օլբրիխսկի), գերմանացի ֆաբրիկատիրոջ որդի Մաքս Բաումը (Անջեյ Սևերին) և հրեա Մորից Վելտը (Վոյցեխ Պշոնյակ) մտադրվում են հիմնել իրենց սեփական ֆաբրիկան։ Եվ, ինչպես սովորաբար է լինում, անհրաժեշտ նախնական կապիտալի կուտակումն ուղեկցվում է բարոյական զգալի կորուստներով։ Մորիցը, ստիպված, դիմում է վտանգավոր արկածախնդրության, Կարոլը զոհաբերում է իր սերը, սիրուհուն, որ հրեա մեծահարուստի կին էր, օգտագործում է որպես միջոց անձնական հաջողության հասնելու համար, կեղծ վկայություն է տալիս Աստվածաշնչի վրա երդվելով... Կինոնկարի վերջում հարստացած, բայց հոգեպես ընկած, խեղաթյուրված հերոսները հրաման են տալիս գնդակոծելու բողոքի ցույցի դուրս եկած բանվորներին։

Վայդան ներկայացրել է քաղաքի ցնցող պատկերը՝ կողտոտ ու վտանգներով լեցուն ֆաբրիկաներով և մեծահարուստների ցուցադրական-շքեղ տներով՝ զուրկ ճաշակից ու կուլտուրայից : Կինոռեժիսորը գնացել է Չարլզ Դիքենսի, Էմիլ Զոլայի, Մաքսիմ Գորկու ոտնահետքերով։ Ֆիլմում զգացվում է  նաև  գերմանացի էքսպրեսիոնիստների՝ Կնոպֆի, Մայդների, Գրոշի ազդեցությունը, ովքեր իրենց ստեղծագործություններում արտացոլել են սոցիալական բողոքը։

2015 թվականին Լոձի Լեհական կինեմատոգրաֆիայի թանգարանի անցկացրած հարցումների արդյունքներով *Երկիր ավետյաց* ֆիլմը առաջին տեղն է զբաղեցրել բոլոր ժամանակների լեհական լավագույն կինոնկարների ցանկում։

## Պարգևներ
1975 թվականին Մոսկվայի միջազգային 9-րդ կինոփառատոնում «Երկիր ավետյաց» կինոնկարն արժանացել է ոսկե մրցանակի։ Ֆիլմը առաջադրվել է «Օսկար» կինոմրցանակի «*Լավագույն օտարալեզու ֆիլմ*» անվանակարգում։

1975 թվականին Գդանսկում անցկացված լեհական խաղարկային ֆիլմերի 2-րդ փառատոնում «*Երկիր ավետյաց*»-ին շնորհվել է գլխավոր՝ «*Ոսկե առյուծներ*» մրցանակը։ Բացի այդ, մրցանակներ են ստացել կինոդերասան Վոյցեխ Պշոնյակը («*Տղամարդու դերի լավագույն կատարում*» անվանակարգում՝ Մորից Վելտի կերպարը վարպետորեն մարմնավորելու համար), բեմադրող նկարիչ Թադեուշ Կոսարևիչը, երաժշտության հեղինակ,  կոմպոզիտոր Վոյցեխ Կիլարը (ֆիլմում հնչող վալսը նրա լավագույն ստեղծագործություններից մեկն է համարվում)։

1976 թվականին Վալյադոլիդի կինոփառատոնում Անջեյ Վայդայի «Երկիր ավետյաց»-ը արժանացել է «*Ոսկե հասկ*» մրցանակի։

## Տես նաև
* Լեհական կինեմատոգրաֆիայի դպրոց

## Ծանոթագրություններ

## Արտաքին հղումներ
*

Կատեգորիա:1975 դրամա ֆիլմեր
Կատեգորիա:Լեհական կինո
Կատեգորիա:Լեհաստանի արվեստ
Կատեգորիա:Լեհերեն ֆիլմեր
Կատեգորիա:Կինո
Ջեյմս Ալգար

**Ջեյմս Ալգար ** (, ), ամերիկացի կինոռեժիսոր, սցենարիստ, պրոդյուսեր և մուլտիպլիկատոր, որն աշխատել է Ուոլթ Դիսնեյում։ Վայրի բնության մասին նրա ռեժիսորական աշխատանքները արժանացել են 8 «Օսկար» մրցանակի։ 1998 թվականին ստացել է «Disney Legends Award» մրցանակը։

## Կենսագրություն
Ալգարը ծնվել է Կալիֆոռնիա նահանգի Մոդեստո քաղաքում, սովորել է Սթենֆորդի համալսարանում, եղել է ուսանողական հումորային ամսագրի խմբագիր։ Ջիմը ամսագրի համար նկարազարդումներով անելով՝ հետաքրքրվել է անիմացիայով,  1934 թվականին լրագրողի դիպլոմը ստանալուց հետո աշխատանքի է անցել Ուոլթ Դիսնեյ ստուդիայում։ Որպես մուլտիպլիկատոր աշխատել է «Սպիտակաձյունիկը և յոթ թզուկները» մուլտֆիլմի վրա։

Ալգարը մուլտիպլիկատորի աշխատանքից անցում է կատարել ռեժիսուրային, ստեղծել է «Կախարդի աշակերտը», որը դարձել է «Ֆանտազիա» դասական մուլտիպլիկացիոն ֆիլմի էպիզոդը, որը պատմում է Միկի Մաուսի արկածների մասին։ Ջիմը նաև աշխատել է «Բեմբի» մուլտֆիլմի էպիզոդների վրա, իսկ Երկրորդ համաշխարհային պատերազմի տարիներին ВВС-ի համար նկարահանել է «Ուժի միջոցով հաղթանակ օդում» վավերագրական ֆիլմը։

Պատերազմից հետո Ուոլթ Դիսնեյը սկսել է ֆիլմեր նկարահանել վայրի բնության մասին, և  ստուդիայի այս ժանրում գլխավոր ռեժիսորը դարձել է Ջիմ Ալգարը, որը ստուդիային 8 «Օսկար» մրցանակ է բերել։ Նրա ֆիլմերից մեկն է դարձել «Սպիտակ պարապուտը», լայնորեն հայտնի է որպես զանգվածային արտագաղթի ժամանակ լեմմինգների ինքնասպանության առասպելի ֆաբրիկացիա։ Արտագաղթի և ինքնասպանության ողջ տեսարանն ամբողջությամբ բեմադրված է։

1960-ականներին Ալգարը աշխատել է «Դիսնեյի զարմանալի աշխարհը» հեռուստասերիալի վրա։ Ջիմը նախագծել է նաև պարոն «Պարոն Լինքոլնի մեծագույն պահերը»  ատրակցիոնը 1964 թվականի համաշխարհային ցուցահանդեսի համար և մասնակցել է Դիսնեյլենդի ստեղծմանը։

43 տարի աշխատելով Ուոլթ Դիսնեյի ստուդիայում՝ Ալգարը թոշակի է անցել 1977 թվականի հոկտեմբերի 31-ին։

## Ընտրված ֆիլմագրություն
* 1937՝ Սպիտակաձյունիկը և յոթ թզուկները — անիմատոր
* 1940՝ Ֆանտազիա («Կախարդի աշակերտը» էպիզոդ) — ռեժիսոր
* 1948՝ Փոկերի կղզի — ռեժիսոր
*:*«Օսկար» մրցանակ լավագույն կարճամետրաժ ֆիլմի համար*
* 1949՝ Իկաբոդի և պարոն Թոդի արկածները — ռեժիսոր
* 1950՝ Բիվեր Վելլիում — ռեժիսոր
*:*«Օսկար» մրցանակ լավագույն խաղարկային կարճամետրաժ ֆիլմի համար*
*:*Բեռլինի առաջին միջազգային կինոփառատոնի մրցանակ՝ լավագույն վավերագրական ֆիլմ անվանակարգում*
* 1951՝ Արջերի երկիր — ռեժիսոր
*:*«Օսկար» մրցանակ լավագույն խաղարկային կարճամետրաժ ֆիլմի համար*
* 1953՝ Անհետացող պրերիաներ — ռեժիսոր
*:*«Օսկար» մրցանակ լավագույն լիամետրաժ վավերագրական ֆիլմի համար*
* 1985՝ Սպիտակ պարապուտը — ռեժիսոր
*:*«Օսկար» մրցանակ լավագույն խաղարկային կարճամերտաժ ֆիլմի համար*
* 1985՝ Գրանդ Կանյոն — ռեժիսոր
*:*«Օսկար» մրցանակ լավագույն կարճամետրաժ ֆիլմի համար*

## Ծանոթագրություններ

Կատեգորիա:1912 ծնունդներ
Կատեգորիա:1998 մահեր
Կատեգորիա:20-րդ դարի ամերիկացի տղամարդ գրողներ
Կատեգորիա:Walt Disney
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի կինոսցենարիստներ
Կատեգորիա:Ամերիկացի մուլտիպլիկատորներ
Կատեգորիա:Ամերիկացի պրոդյուսերներ
Կատեգորիա:Ամերիկացի ռեժիսորներ
Կատեգորիա:Ամերիկացի սցենարիստներ
Կատեգորիա:Հունիսի 11 ծնունդներ
Կատեգորիա:Սթենֆորդի համալսարանի շրջանավարտներ
Կատեգորիա:Փետրվարի 26 մահեր
Բենջամին Ուոքեր

**Բենջամին Ուոքեր** (, ), ամերիկացի դերասան, «Թոնի» մրցանակի դափնեկիր։

## Կենսագրություն
Բենջամին Ուոքեր Դևիսը ծնվել է 1982 թվականին Ջորջիա նահանգի Կարտերսվիլ քաղաքում։ Ավագ դպրոցը ավարտելուց հետո սովորել է Միչիգանի արվեստի ակադեմիայում։ 2004 թվականին Նյու Յորքի Ջուլիարդի դպրոցում ավարտել է դերասանական դասընթացներ։ Որոշ ժամանակ մասնակցել է Նյու Յորքի և Լոս Անջելեսի կատակերգական շոուներին։

2007 թվականի փետրվարին խաղացել է Լիցեյ թատրոնում՝ Բերտրամ Քեյթսի բրոդվեյական «Կհնձես փոթորիկ» բեմադրությունում, իսկ 2008 թվականի ապրիլին՝ Ռաունդեբաութ թատրոնի բեմում «Վտանգավոր կապեր» բեմադրությունում Շևալ Դենսենի դերով։

Բենջամինի մնացած թատերական աշխատանքներից են՝ «The Arrangements» Ատլանտյան թատերական համագործակցություն, մի քանի  ներկայացում Լինքոլնի անվան թատրոնի բեմում, «Lady Windermere’s Fan» և «Ռոմեո և Ջուլիետ» Ուլիամս Թաուն թատերական փառատոնում։

Բենջամինը «Bloody Bloody Andrew Jackson» մյուզիքլում խաղացել է նաև Էնդրյու Ջեքսոնի դերը։ Այդ դերի համար հրաժարվել է «Իքս մարդիկ։ Առաջին դաս» ֆիլմում Զվերի դերից։

2012 թվականին նա խաղացել է «Նախագահ Լինքոլն։ Վամպիրների որսորդ» ֆիլմի գլխավոր դերում, իսկ 2015 թվականին՝ «Ծովի սրտում» ֆիլմում։

## Անձնական կյանք
2011 թվականին հուլիսի 16-ին ամուսնացել է դերասանուհի Մեմի Գամերի հետ, իսկ 2013 թվականի մարտին զույգը բաժանվել է։

2014 թվականի ապրիլին սկսել է հանդիպել դերասանուհի Կայա Սկոդելարիոյի հետ։ 2014 թվականի դեկտեմբերի 28-ին կայացել է նշանադրությունը, իսկ 2015 թվականի վերջին զույգը ամուսնացել է։ 2016 թվականի նոյեմբերի վերջին զույգը ունեցել է որդի։

## Ֆիլմագրություն

## Ծանոթագրություններ

Կատեգորիա:1982 ծնունդներ
Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի դերասաններ
Կատեգորիա:«Թոնի» մրցանակի դափնեկիրներ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Հունիսի 21 ծնունդներ
Սուրբ Գևորգ եկեղեցի (Նախիջևան)

**Սուրբ Գևորգ եկեղեցի**, հայկական առաքելական ավերված եկեղեցի ներկայիս Ադրբեջանի Հանրապետության կազմում գտնվող Նախիջևանի Ինքնավար Հանրապետության մայրաքաղաք Նախիջևանում։

## Պատմույթուն
Եկեղեցին 1869 թվականին հիմնովին կառուցվել է տեղում նախկինում գոյություն ունեցող եկեղեցու հիմքերի վրա։ Արդեն 1872 թվականին կառուցումն ավարտված էր։

Խորհրդային տարիներին դեռևս կանգուն հուշարձան էր։ Եկեղեցին ամբողջությամբ քանդվել է 1997-2005 թվականներն ընկած ժամանակահատվածում։

## Ճարտարապետական նկարագիր
Սուրբ Գևորգ եկեղեցին ուներ քառամույթ գմբեթակիր բազիլիկայի հորինվածք։ Կազմված էր ուղղանկյուն հատակագծով ավագ խորանից, զույգ ավանդատներից և դահլիճից։ Աղյուսից շարված գմբեթը գտնվում էր շինության խաչաձև ծածկի կենտրոնում՝ չորս մույթերի վրա։

Ունեցել է երեք մուտք, որոնք գտնվում էին արևմտյան, հյուսիսային և հարավային ճակատներում։

Արտաքին պատերը երեսպատված էին Աստապատ գյուղի Կարմիր վանքի ձորի քարհանքից բերված սրբատաշ կարմիր տուֆով։

Եկեղեցին արտաքնապես բավականին հետաքրքիր տեսք ուներ, բայց համեստ հարդարանքով։ Զարդաքանդակները միայն մուտքերի և պատուհանների կամարների վրա էին։

Արևմտյան կողմում գտնվող զույգ պատուհանների վրա՝ շրջանակի մեջ, քանդակված էր Սուրբ Սարգսի կոմպոզիցիոն պատկերաքանդակը։ Սուրբ Սարգիսը պատկերված էր հեծյալ և ձիու ոտքերի տակ օձ-վիշապին խաչակոթ նիզակով սպանելու տեսքով։ Ձիու դիմաց աղոթելու տեսքով պատկերված էր նաև մի մարդ։ Սուրբ Սարգիսի գլխին պատկերված էր լուսապսակ։

## Տես նաև
# Նախիջևան (քաղաք)
# Սուրբ Երրորդություն եկեղեցի (Նախիջևան)

## Ծանոթագրություններ

Կատեգորիա:19-րդ դարի հայկական վանքեր և եկեղեցիներ
Կատեգորիա:Ադրբեջանում ոչնչացված հայկական հուշարձաններ
Կատեգորիա:Եկեղեցիներ այբբենական կարգով
Կատեգորիա:Նախիջևանի վանքեր և եկեղեցիներ
Ֆինլանդիայի ազգային թանգարան

**Ֆինլանդիայի ազգային թանգարան** (, ) թանգարան, որը գտնվում է Ֆինլանդիայի մայրաքաղաք Հելսինկիում։ Թանգարանում ցուցադրվում են Ֆինլանդիայի պատմությանը վերաբերվող մեծ թվով ցուցանմուշներ։

## Պատմություն
Ֆինլանդիայի ազգային թանգարանի շենքը կառուցվել է ճարտարապետներ Գ. Գեզելլիուսի, Էլիել Սաարինենի և Ա. Լինդգրենի կողմից, ովքեր աշխատում էին Gesellius-Lindgren-Saarinen ճարտարապետական ֆիրմայում։ Այն գտնվում է Մաներհեյմի պողոտայում։ Շենքի կառուցումը սկսվել է 1905 թվականին, ավարտվել 1910 թվականին։ 1916 թվականին թանգարանը բացվել է այցելուների համար։ Թատրոնի ճեմասրահը զարդարված է ֆինլանդացի նկարիչ Ակսելի Գալլեն-Կալլելայի որմնանկարներով։

## Ցուցադրություն

Ազգային թանգարանի ցուցադրությունը բաժանվում է վեց մասի։ Այն ներկայացնում է մետաղադրամների, մեդալների, շքանշանների, արծաթի, զարդերի և զենքերի հավաքածուներ։ Ֆինլանդիայում հնագիտական պեղումների ժամանակ հայտնաբերվել են բազմաթիվ ցուցանմուշներ։

## Ծանոթագրություններ

## Արտաքին հղումներ

* Պաշտոնական կայք
* The National Museum of Finland Homepage
* Emporis – The National Museum of Finland
* Panoramic virtual tour inside the museum
* Museum of Cultures Helsinki

Կատեգորիա:1916 հիմնադրված թանգարաններ
Կատեգորիա:Ֆինլանդիայի թանգարաններ
Կատեգորիա:Հնագիտական թանգարաններ
Կատեգորիա:1916 հիմնադրումներ Ֆինլանդիայում
Կատեգորիա:Ազգային թանգարաններ
Կատեգորիա:1910 կառուցումն ավարտված շենքեր և կառույցներ
Ahora Dice

**«Ahora Dice»** (), պուերտոռիկացի երգիչ Քրիս Ջեդայի երգը, որի ձայնագրության մեջ մասնակցություն են ունեցել Arcángel-ը, Ջեյ Բալվինը և Օսունան։ Պրեմիերան կայացել է 2017 թվականի մարտի 17-ին։ Երկու օր անց՝ մարտի 19-ին, հրապարակվել է պաշտոնական երաժշտական տեսահոլովակը (2019 թվականի մարտի տվյալներով՝ տեսանյութը հավաքել է ավելի քան մեկ միլիարդ դիտում)։

2018 թվականի փետրվարի 11-ին թողարկվել է երգի ռեմիքսը, որը ձայնագրվել է Anuel AA-ի, Քարդի Բիի և Offset-ի մասնակցությամբ։

## Հիթ-շքերթներ
### Շաբաթական հիթ-շքերթներ

### Տարեվերջյան հիթ-շքերթներ

## Հավաստագրումներ

## Ծանոթագրություններ

Կատեգորիա:Քարդի Բիի սինգլներ
Կա’ Ռեցոնիկո

**Կա’ Ռեցոնիկո** (), պալատ իտալական Վենետիկ քաղաքում, տեղակայված է Մեծ ջրանցքի Դորսոդուրո շրջանում։ 1936 թվականից պալատում գտնվում Վենետիկի 18-րդ դարի թանգարան։

## Պատմություն
Նախագծվել է 17-18-րդ դարերի վերջից մինչև 18-րդ դարի սկիզբը ճարտարապետ Բալդասար Լոնգենայի կողմից, շինարարությունն ավարտվել է նրա մահից շատ տարիներ անց՝ Ջորջո Մասարիի ղեկավարությամբ 1745 թվականին։ Շինարարությունը կատարվել է պատրիցիա Ֆիլիպո Բոնայի պատվերով։ Ինտերիերում են գտնվում Ջովաննի Տիեպոլոյի վրձնի վիթխարի որմնանկարները։

Պալատի անունը գալիս է հարուստ, բայց ոչ հայտնի տոհմի ազգանունից, որի ներկայացուցիչը ձեռք է բերել այս առանձնատունը շինարարության ավարտի պահին։ Ռեցոնիկո ցեղից է ծագել Հռոմի պապ Կլիմենտ XIII-ը ։

19-րդ դարի կեսերին նշանավոր մարշան Յակոպո Կվերչի Դելլա Ռովերեն վարձել է ճակատային հարկն ու այն հարմարացրել հին վարպետների կտավների վաճառքի համար։ 1889 թվականին պալացցոն ձեռք է բերվել անգլիացի հայտնի բանաստեղծ Ռոբերտ Բրաունինգի բնակության համար (մահացել է մեկ տարի անց՝ վերևի հարկում գտնվող իր սենյակում)։ Մոտավորապես նույն ժամանակ շինությունների մի մասը օգտագործվել է որպես ամերիկացի նկարիչ Սարջենթի արվեստանոց։

Բրաունինգի որդին վերանորոգել է պալատը և 1906 թվականին, մերժելով կայզեր Վիլհելմ 2-րդին, այն վաճառել է խորհրդարանի պատգամավոր կոմս Միներբիին։ Վերջինս այնտեղ պարահանդեսներ է անցկացրել, իսկ 1920-ական թվականներին այն հանձնել հարուստ ամերիկացիների Քոուլ Փորթերին։ Մեծ ճգնաժամի մեկնարկից հետո Կոմսը պալատը վաճառել է մունիցիպալ իշխանություններին, որոնք այստեղ տեղադրել են Տիեպոլոյի, Գվարդիի, Կանովայի և 18-րդ դարի այլ հայտնի վենետիկացիների գործերը։

## Պատկերասրահի նմուշներ

Antonio guardi, trionfo di diana, da pal. barbarigo dabalà, 1750-60 ca.jpg|*Trionfo di diana*
Ca' Rezzonico - Paesaggio con monaci e viandanti - Marco Ricci.jpg|*Paesaggio con monaci e viandanti*
Ca' Rezzonico - Paesaggio con mulino e lavandaie - Marco Ricci.jpg|*Paesaggio con mulino e lavandaie*
Ca' Rezzonico - Capriccio con arco - Luca Carlevarijs.jpg|*Capriccio con arco*
Ca' Rezzonico - Capriccio con la fontana di Nettuno - Luca Carlevarijs.jpg|*Capriccio con la fontana di Nettuno*
Ca' Rezzonico - Paesaggio con marina - Johan Anton Eismann.jpg|*Paesaggio con marina*
Ca' Rezzonico - Paesaggio con Carovana - Johann Anton Eismann.jpg|*Paesaggio con Carovana*
Ca' Rezzonico - Paesaggio con cascata - Jacob de Heusch.jpg|*Paesaggio con cascata*
Ca' Rezzonico - Paesaggio con marina - Jacob de Heusch.jpg|*Paesaggio con marina*
Ca' Rezzonico - Paesaggio con pastore - Giuseppe Zais.jpg|*Paesaggio con pastore*
Ca' Rezzonico - Paesaggio - Giuseppe Zais.jpg|*Paesaggio*
Ca' Rezzonico - Paesaggio con la mungitura - Giuseppe Zais.jpg|*Paesaggio con la mungitura*
Ca' Rezzonico - Paesaggio con riposo al torrente - Giuseppe Zais.jpg|*Paesaggio con riposo al torrente*


## Տես նաև
* Վենետիկի պալատներ

## Գրականություն
*
*

## Ծանոթագրություններ

## Արտաքին հղումներ
* 
* Giambattista Tiepolo, 1696-1770, a full text exhibition catalog from The Metropolitan Museum of Art, which includes material on Ca' Rezzonico

Կատեգորիա:1936 հիմնադրված թանգարաններ
Կատեգորիա:Իտալիայի ճարտարապետություն
Կատեգորիա:Իտալիայի պատկերասրահներ
Կատեգորիա:Վենետիկի պալատներ
Կատեգորիա:Վենետիկի տեսարժան վայրեր
Հարի Սթայլզի սկավառակագրություն

Անգլիացի երգիչ Հարի Սթայլզի սկավառակագրությունն ներառում է` երկու ստուդիական ալբոմ, մեկ վիդեո ալբոմ, յոթ սինգլ, հինգ երաժշտական տեսահոլովակ և մեկ գովազդային սինգլ։ 2017 թվականի ապրիլի 7-ին Սթայլզը թողարկել է իր առաջին` «Sign of the Times» սոլո սինգլը, որը զբաղեցրել է UK Singles Chart չարթի առաջին հորիզոնականը։ Նրա նույնանուն դեբյուտային ստուդիական ալբոմը թողարկվել է 2017 թվականի մայիսի 12-ին, որից հետո այն առաջին հորիզոնականն է զբաղեցրել տարբեր երկրների, ներառյալ ԱՄՆ-ի, Մեծ Բրիտանիայի և Ավստրալիայի չարթերում։

2019 թվականի հոկտեմբերի 17-ին Հարի Սթայլզը թողարկել է իր քամբեք սինգլը` «Lights Up»-ը նրա սպասվող` «Fine Line» ալբոմից։ Երգը դեբյուտ է կատարել Billboard Hot 100 չարթի 17-րդ հորիզոնականում և երրորդ հորիզոնականում UK Singles Chart-ում։ Նոյեմբերին և դեկտեմբերին թողարկվել են երկրորդ` «Watermelon Sugar» և երրորդ` «Adore You» սինգլները Սթայլզի երկրորդ ալբոմից և զբաղեցրել են UK Singles Charts-ի 17-րդ և յոթերորդ հորիզոնականները համապատասխանաբար։ «Fine Line» ալբոմը թողարկվել է 2019 թվականի դեկտեմբերի 13-ին, դեբյուտ կատարելով Billboard 200 չարթի առաջին հորիզոնականում, նշելով Սթայլզի երկրորդ համար մեկ ալբոմը ԱՄՆ-ում նրա նույնանուն ալբոմի թողարկումից հետո և առաջին բրիտանացի արտիստը, ով իր առաջ երկու ալբոմներով դեբյուտ է կատարել առաջին հորիզոնականում։

## Ալբոմներ
### Ստուդիական ալբոմներ

### Վիդեո ալբոմներ

## Մինի ալբոմներ

## Սինգլներ
### Որպես գլխավոր արտիստ

### Գովազդային սինգլներ

## Չարթերում ընդգրկված այլ երգեր

## Տեսահոլովակներ

## Տես նաև
* One Direction խմբի սկավառակագրություն

## Ծանոթագրություններ

Կատեգորիա:Հարի Սթայլզ
Կատեգորիա:Սկավառակագրություններ
Ծռված անտառ

**Ծռված անտառ** (լեհերեն՝ **Krzywy Las**), բնության հուշարձան Լեհաստանի Հանրապետության Արևմտապոմերյան վոևոդության Գրիֆինոյի շրջանում, Նովե Չառնովո գյուղի և Դոլնա Օդրա էլեկտրակայանի աշխատողների ավանի մերձակայքում։ Զբաղեցնում է 1,7 հեկտար տարածք։ Այդ անտառով է անցնում Շչեցին Կլյուչից Մեշկովիցե տանող զբոսաշրջային կարմիր երթուղի-արահետը։

Անվանումն առաջացել է անտառի մի հատվածում աճող, սովորական տեսակի, սակայն ինչ-որ պատճառով միանման ծռված շուրջ 100 սոճիների կապակցությամբ։ Այդ ծառերը գետնից 20 սանտիմետր բարձրության վրա ծռված են մոտավորապես 90 աստիճանի տակ, և ծռվածքը որոշ դեպքերում հասնում է մինչև 3 մետր բարձրության։ Ծառերի ամբողջական բարձրությունը 11–12 մետր է։ Դրանք տնկվել են 20-րդ դարի 30-ական թվականներին, ամենայն հավանականությամբ՝ 1934-ին):

Ուսումնասիրողները տարբեր վարկածներ են առաջ քաշել ծառերի միատեսակ ծռվածությունը բացատրելու համար։ Վարկածներից մեկի համաձայն՝  այդ ծառերը տնկած մարդկանց նպատակադրված գործողությունների արդյունք է դա։ Վերջիններս ծառերին այդպիսի տեսք են հաղորդել հետագայում դրանցից կահույք, մակույկներ, սահնակներ պատրաստելու նպատակով։

*Galileo* ծրագրում ընդգրկված պրոֆեսոր Կրեմերի կարծիքով՝ այդ սոճիները 6-10 տարեկանում հատել են ամանորյա տոնածառ դարձնելու նպատակով, կտրել են նաև հատված բնի ճյուղերը՝ թողնելով միայն ամենացածր ճյուղերից մեկը, որը շարունակել է աճել, բայց արդեն ուղղահայաց, և ժամանակի ընթացքում ծառն ստացել է յուրահատուկ ծռված տեսք։

## Պատկերասրահ

Crooked Forest 3.jpg|Ծռված անտառը Նովե Չառնովոյի մերձակայքում
Dolna Odra mapa.svg|Ծռված անտառը քարտեզի վրա


## Ծանոթագրություններ

}}

## Արտաքին հղումներ
* Krzywy Las - magia natury 
* Justine Alford: What Could Have Caused Poland's Crooked Forest? 

Կատեգորիա:Բնության հուշարձաններ
Կատեգորիա:Լեհաստանի աշխարհագրություն